ΓΡΑΠΤΗ ΕΡΩΤΗΣΗ E-0413/02

υποβολή: Francesco Musotto (PPE-DE) προς την Επιτροπή

(21 Φεβρουαρίου 2002)

Θέμα: Διακοπή της δημόσιαςπηρεσίας διεθνών δρομολογίων με λεωφορεία

Στις 25 Ιανουαρίου 2002 σε γερμανικό έδαφος και συγκεκριμένα στην τοποθεσία Esslingen, ένα λεωφορείο της εταιρείας SIMET s.p.a. που εκτελούσε τη γραμμή San Giovanni in Fiore — Αμβούργο, απετέλεσε αντικείμενο ελέγχου εκ μέρους της τροχαίας του Esslingen.

Μετά τον έλεγχο, εδόθη κλήση στην SIMET s.p.a. με χρηματικό πρόστιμο ύψους 525 ευρώ με την αιτιολογία ότι η SIMET δεν είχε στη διάθεσή της τα απαιτούμενα έγγραφα (πρωτότυπο αντίγραφο της πολυμετρικής αδείας αριθ. 4, ωράρια, βάρδιες οδήγησης και κοινοτική άδεια αριθ. 965) σε γερμανική γλώσσα, έστω και αν τηρούσε τους ισχύοντες στην Ιταλία κανονισμούς.

Το λεωφορείο της SIMET ακινητοποιήθηκε από τις 9.00 έως τις 15.45 με μεγάλη ταλαιπωρία των επιβατών και του δόθηκε εντολή να επιστρέψει στην Ιταλία.

Λαμβάνονταςπόψη ότι το Υπουργείο Μεταφορών στην Ιταλία, που εκλήθη να παρέμβει, ανακοίνωσε στο γερμανικόπουργείο ότι η SIMET ήταν εντελώς νόμιμα εξουσιοδοτημένη να κυκλοφορεί ελεύθερα και ότι παρά τις διευκρινίσεις του γερμανικούπουργείου η τροχαία δεν άφησε ελεύθερο το λεωφορείο επιμένοντας να ζητεί την άδεια στη γερμανική γλώσσα, δεν θεωρεί η Επιτροπή ότι τα ανωτέρω έρχονται σε αντίθεση με τον κανονισμό 684/92(1) σχετικά με τον καθορισμό κοινών κανόνων για τις διεθνείς μεταφορές επιβατών με λεωφορεία·

(1) ΕΕ L 74 της 20.3.1992, σελ. 1.

Απάντηση της κας de Palacio εξ ονόματος της Επιτροπής

(5 Απριλίου 2002)

Η κατάσταση στην οποία αναφέρεται το Αξιότιμο Μέλος του Κοινοβουλίου εγγράφεται στο πλαίσιο των διεθνών μεταφορών επιβατών με λεωφορεία και πούλμαν και ειδικότερα των τακτικών συνδέσεων (δρομολογίων).

Σύμφωνα με το κοινοτικό κανονιστικό πλαίσιο που διέπει τις τακτικές συνδέσεις, είναι αναγκαίο ναπάρχουν στο όχημα δύο έγγραφα: η άδεια που χορηγείται βάσει του κανονισμού (ΕΟΚ) αριθ. 684/92(1) για τη θέσπιση κοινών κανόνων στις διεθνείς μεταφορές επιβατών με πούλμαν και λεωφορεία και η κοινοτική άδεια που χορηγείται σύμφωνα με τον κανονισμό (ΕΚ) αριθ. 11/98(3).

Ο κανονισμός (ΕΚ) αριθ. 2121/98(2) ορίζει ότι το κείμενο της άδειας για την πραγματοποίηση τακτικών δρομολογίων μεταξύ των κρατών μελών συντάσσεται στην (στις) επίσημη(ες) γλώσσα(ες) του κράτους μέλους εγκατάστασης του μεταφορέα ή σε μία εξ αυτών.

Ο κανονισμός (ΕΚ) αριθ. 11/98 ορίζει επίσης ότι το κείμενο της κοινοτικής άδειας συντάσσεται στην(στις) επίσημη(ες) γλώσσα(ες) του κράτους μέλους που την χορηγεί ή σε μία εξ αυτών.

Το ζήτημα στο οποίο αναφέρεται το Αξιότιμο Μέλος του Κοινοβουλίου αφορά μεταφορέα εγκατεστημένο στην Ιταλία. Ως εκ τούτου, σύμφωνα με τους κοινοτικούς κανόνες, τόσο εις ό,τι αφορά την άδεια πραγματοποίησης τακτικών δρομολογίων για τη μεταφορά επιβατών με λεωφορεία και πούλμαν μεταξύ των κρατών μελών, όσο και εις ό,τι αφορά την κοινοτική ασφάλεια, και τα δύο αυτά έγγραφα συντάσσονται στην ιταλική.

Στην προκειμένη περίπτωση, η απαίτηση αδείας στην γερμανική αντίκειται στο κοινοτικό δίκαιο.

Η Επιτροπή προτίθεται να ζητήσει σχετικές πληροφορίες από τις γερμανικές αρχές.

(1) Κανονισμός (ΕΟΚ) αριθ. 684/92 του Συμβουλίου της 16ης Μαρτίου 1992, ΕΕ L 74 της 20.3.1992, όπως τροποποιήθηκε από τον κανονισμό (ΕΚ) αριθ. 11/98 του Συμβουλίου της 11ης Δεκεμβρίου 1997, ΕΕ L 4 της 8.1.1998.

(2) Κανονισμός (ΕΚ) αριθ. 2121/98 της Επιτροπής της 2ας Οκτωβρίου 1998, σχετικά με τις λεπτομέρειες εφαρμογής των κανονισμών (ΕΟΚ) αριθ. 684/92 και (ΕΚ) αριθ. 12/98 του Συμβουλίου όσον αφορά τα παραστατικά επιβατικών μεταφορών που πραγματοποιούνται με πούλμαν και λεωφορείο, ΕΕ L 268 της 3.10.1998.

(3) Κανονισμός (ΕΟΚ) αριθ. 684/92 του Συμβουλίου της 16ης Μαρτίου 1992, ΕΕ L 74 της 20.3.1992, όπως τροποποιήθηκε από τον κανονισμό (ΕΚ) αριθ. 11/98 του Συμβουλίου της 11ης Δεκεμβρίου 1997, ΕΕ L 4 της 8.1.1998.